《洪右相生辰》
宋代·喻良能

凤将南吕入筩声，节近中秋协气横。
玉燕呈祥生硕德，金瓯覆字佐升平。
望同北斗泰山重，操与秋霜烈日争。
昨夜清台占越分，中台星带老人明。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。